text: ... ent
   ... ent
   E fet son ban criar iradement
   C'om n'i remaigne de XV ans tros a cent,
   Neïs li monge non retiegnent servent,
   Ke trei cent mile sont a pie conbatent,
   E cavailler vint miller ausiment,
   El trap reiau sor la rivere estent;
   Tote l'autre os environ lui porprent.
   Quant dui message vingrent al rei corent, 
   Ki de son fil li disent son talent,
   Lo vasselage e son contenement,
   Tal iauc n'a reis que tot en trobles sent. 
   Is contre lui en un mul d'Aguilent,
   Tal mil de l'ost lai vant ab lui poignent, 
   Ke tuit sont d'els cobeitos e dolent;
   Car lor partirs de lor torniament 
   Los astes fraites, li escut d'aurpigment,
   El blanc osberc e li elme luisent,
   Frait e fendut per grans cops maintenent, 
   Et il nafrat e falsat e sanglent,
   E lor cavaus vant per lo canp murent;
   E non muert uns c'on aiqui non li rent. 
   Tal mil de l'ost n'ant pres avillament 
   Tros a tier die, ce sap mon essient,
   En perparant tant fort envaïment 
   K'en plorerant maire e fil e parent.
   El reis acol son fil aliegrament,
   Baiset los ies e la boce en rient.
   Ab sa maisnade libre el bore a prezent, 
   Ke li cavau non covinunt al vent.
   Al trap reiau lo paire el fils descent;
   Lo reis lo fai desarmar sei veient :
   "Molt as bel cors e escabit e gent,
   E t'es ben pres del premer ardiment;
   Ane tant pros hom non fo de ton jovent." 
   Ab tant Bos intre e Bernar de Clarvent.
  